එමෙන්ම රුසියානු විශේෂඥයන් කණ්ඩායමක් ශ්‍රී ලංකාවේ තේ ආශ්‍රිත නිරෝධායන ක්‍රියාවලිය අධීක්ෂණයට යොමු කරවීමට ද ශ්‍රී ලංකාව එකඟ වු බවයි රුසියාව ප්‍රකාශකර ඇත්තේ.මේ අතර, රුසියාවෙන් මෙරටට ආනයනය කරනු ලබන ඇස්බැස්ටෝස් නිෂ්පාදන සහ අමුද්‍රව්‍ය සම්බන්ධයෙන් අධ්‍යයනයක් කිරීම සඳහා අමාත්‍යාංශ 05ක නිලධාරීන් කණ්ඩායමක්  රුසියාවේ මොස්කව් නුවර බලා පිටත්ව ගොස් තිබෙනවා.ශ්‍රී ලංකා රජය විසින් ලබන වසරේ සිට ඇස්බැස්ටෝස් තහනම් කිරීමට තීරණය කර තිබූ නමුත්, එය පසුගියදා තාවකාලිකව ඉවත් කෙරුණා.මෙම කණ්ඩායම රුසියාවේ ඇස්බැස්ටෝස් නිෂ්පාදන කර්මාන්තශාලා සහ පර්යේෂණාගාර වෙත ගොස් ඒ පිළිබඳව සොයා බලා වාර්තාවක් ඉදිරිපත් කිරීමට නියමිත බවයි විද්‍යා, තාක්ෂණ හා පර්යේෂණ අමාත්‍ය සුසිල් ප්‍රේමජයන්ත කියා සිටියේ.රුසියාව යනු ශ්‍රී ලංකාවේ තේ වෙළඳපොලේ දෙවන විශාලතම ගැණුම් කරුවායි.